**KRITÉRIUM NA VYHODNOTENIE PONÚK A**

**PRAVIDLÁ UPLATŇOVANIA KRITÉRIA NA VYHODNOTENIE PONÚK**

**„Detekčná technika a prostriedky osobnej ochrany**

**potrebné na dokumentáciu v kontaminovanom prostredí – II.*“***

**Ponuky sa vyhodnocujú na základe kritéria na vyhodnotenie ponúk**

**Celková cena za poskytnutie predmetu zákazky vyjadrená v EUR s DPH**

**Kritérium na vyhodnotenie ponúk:**

*Celková cena za dodanie požadovaného predmetu zákazky vyjadrená v EUR s DPH*

Hodnotí sa celková cena za dodanie/poskytnutie **predmetu zákazky v EUR** **s DPH** uvedená v ponuke a ktorá je výsledkom súčtu celkových cien položiek podľa Štruktúrovaného rozpočtu ceny, ktorý je prílohou č.3 SP, v zmysle špecifikácie predmetu zákazky uvedenej v prílohe č.1 súťažných podkladov a v obchodných podmienkach uvedených v prílohe č.2 súťažných podkladov (porovnávací parameter - najnižšia cena). Neuvedenie jednotkovej ceny niektorej položky v rozpočte bude znamenať, že ponuka uchádzača je neúplná a nespĺňa požiadavky verejného obstarávateľa na predmet zákazky. Uchádzačom navrhovaná jednotková cena za každú položku predmetu zákazky musí byť uvedená v EUR, matematicky zaokrúhlená na dve desatinné miesta. Štruktúrovaný rozpočet ceny s uvedením cien úspešného uchádzača sa stane súčasťou zmluvy uzavretej s úspešným uchádzačom.

**Pravidlá na uplatnenie kritéria:**

Vyhodnotenie návrhov na plnenie kritéria sa uskutoční prostredníctvom porovnania cien ponúk. Pri vyhodnotení bude zostavené poradie ponúk úspešnosti ponúk. Ponuky budú zoradené podľa výšky ceny, na prvom mieste poradia sa umiestni tá ponuka, ktorá bude obsahovať najnižšiu cenu.

V prípade rovnakých návrhov na plnenie predmetného kritéria, t.j. rovnakej Celkovej ceny za dodanie predmetu zákazky vyjadrenej v EUR s DPH viacerých uchádzačov, rozhoduje o poradí ponúk podľa nižšie uvedeného poradia:

**Pre časť 1**

1. najnižšia celková cena **vyjadrená v EUR s DPH** za položku č. 1.2 (Detekčné a identifikačné zariadenia – chemické látky) – v prípade rovnosti jednotkových cien v položke č.1.2 rozhoduje najnižšia celková cena vyjadrená v EUR s DPH za položku č. 1.1 (Detekčné a identifikačné zariadenia – gama a neutrónové žiarenie)

**Pre časť 2**

1. najnižšia celková cena **vyjadrená v EUR s DPH** za položku č. 2.11 (Antiradiačný ochranný oblek) – v prípade rovnosti jednotkových cien v položke č.2.11 rozhoduje najnižšia celková cena vyjadrená v EUR s DPH za položku č. 2.9 (Celotvárová filtračná maska).

**Návrh na plnenie kritérií**

Uchádzač vyplní prílohu č. 3 vzor Štruktúrovaný rozpočet ceny, týchto súťažných podkladov a predloží ho v ponuke a zároveň vyplní jednotkové ceny položiek v elektronickom ponukovom formulári v elektronickom prostriedku JOSEPHINE, ktorý zodpovedá Štruktúrovanému rozpočtu ceny.

Uchádzač predkladá ponuku v elektronickej podobe v lehote na predkladanie ponúk podľa požiadaviek uvedených v týchto SP. Ponuka je vyhotovená elektronicky v zmysle § 49 ods. 1 písm. a) zákona a vložená do elektronického prostriedku JOSEPHINE umiestnenom na webovej adrese <https://josephine.proebiz.com/>. Elektronická ponuka sa vloží vyplnením ponukového formulára a vložením požadovaných dokladov a dokumentov v elektronickom prostriedku JOSEPHINE umiestnenom na webovej adrese <https://josephine.proebiz.com/>. V predloženej ponuke prostredníctvom elektronického prostriedku JOSEPHINE musí byť pripojený návrh na plnenie kritérií vyplnením elektronického formulára, v elektronickom prostriedku JOSEPHINE.